open-index/open-wikipedia-markdown huggingface dataset:
Άγγελος Σκαφιδάς

Ο ** Άγγελος Σκαφιδάς ** είναι παλαίμαχος Έλληνας αμυντικός ποδοσφαιριστής και νυν προπονητής. Αγωνίστηκε τις δεκαετίες ’60 και ’70 στην Α΄ Εθνική και στη Β΄ Εθνική με την Καλαμάτα. Έχει χαρακτηριστεί ως μία από τις κορυφαίες μορφές στην ιστορία του μεσσηνιακού ποδοσφαίρου.

## Ποδοσφαιριστής

Ο Άγγελος Σκαφιδάς γεννήθηκε στην Καλαμάτα, όπου αγωνίστηκε σε όλη την ποδοσφαιρική του καριέρα. Αγωνιζόταν στο κέντρο της άμυνας αλλά και αμυντικό χαφ. Ήταν αρχηγός το 1971-72, όταν η ομάδα πήρε το πρωτάθλημα της Β΄ Εθνικής. Τη σεζόν 1972-73 αγωνίστηκε στην Α΄ Εθνική. Στο τέλος της σεζόν η Καλαμάτα υποβιβάστηκε αλλά το 1974 πήρε ξανά τον τίτλο και την άνοδο από τη Β΄ Εθνική. Έπαιξε άλλη μία σεζόν στην ανώτερη κατηγορία αλλά υποβιβάστηκε ξανά. 

Στη συνέχεια ο Σκαφιδάς σταμάτησε το ποδόσφαιρο και εργάστηκε ως προπονητής σε διάφορους συλλόγους της Ε.Π.Σ. Μεσσηνίας. 

Το Μάρτιο του 2012 ο Άγγελος Σκαφιδάς τιμήθηκε από τη διοίκηση του Απόλλωνα Καλαμάτας για την προσφορά του στο σύλλογο και γενικότερα στο μεσσηνιακό ποδόσφαιρο μαζί με τέσσερις ακόμα παλαίμαχους, τους: Δημήτρη Βελίσκο, Κώστα Σινοδινό, Λάκη Θειακό και Λάμπρο Παπούλια. 

## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Τίτλοι

*Πρωταθλήματα Β΄ Εθνικής (2): 1972, 1974.

## Οικογένεια

Ο Άγγελος Σκαφιδάς παντρέυτηκε τη Βάσια Νικολακοπούλου, μουσικό παραγωγό του ραδιοφώνου και κόρη του είναι η ηθοποιός Γιούλικα Σκαφιδά. 

## Παραπομπές
     

   

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Π.Σ. Καλαμάτας
Γεώργιος Γιαννακόπουλος

Ο ** Γεώργιος Γιαννακόπουλος ** (1941-2010) ήταν Έλληνας ποδοσφαιριστής που αγωνίστηκε τις δεκαετίες 1950 ως 1970 ως αμυντικός και αμυντικός μέσος. Υπήρξε διεθνής με την εθνική νέων στο ευρωπαϊκό πρωτάθλημα 1959. Είχε πάνω από 300 συμμετοχές στην Α΄ Εθνική με τoν Πανιώνιο, τονΠαναθηναϊκό και το Α.Ο. Αιγάλεω. 

## Ποδοσφαιριστής
Ο Γιώργος Γιαννακόπουλος γεννήθηκε στην Καλλιθέα το 1941. Ξεκίνησε την ποδοσφαιρική του καριέρα στις αλάνες της συνοικίας και ήταν γιος του ποδοσφαιριστή του Πανιωνίου, Αντώνη Γιαννακόπουλου. Ποδοσφαιριστής του ίδιου συλλόγου υπήρξε και ο μικρότερος αδερφός του, ο Γιάννης Γιαννακόπουλος.

Αγωνιζόταν στη μεσαία γραμμή αλλά σκόραρε συχνά. Αγαπημένη του κίνηση ήταν η "κεφαλιά-ψαράκι". Ξεκίνησε στον Εθνικό Κουκακίου και πριν από το 1958 εντάχθηκε στο δυναμικό του Πανιωνίου, στον οποίο αγωνίστηκε ως το 1963. Ήταν μέλος της σπουδαίας ομάδας του Πανιωνίου που έφτασε ως τον τελικό του Κυπέλλου Ελλάδος το 1961 και τερμάτισε τρίτη στο πρωτάθλημα. Συνέχισε την καριέρα του στον Παναθηναϊκό, όπου αγωνίστηκε ως το 1966 κατακτώντας δύο πρωταθλήματα (1964, 1965) με προπονητή το Στέφαν Μπόμπεκ, ενώ αγωνίστηκε στον τελικό του Κυπέλλου Ελλάδος το 1965.

Στον Παναθηναϊκό δεν ήταν πάντα βασικός. Έτσι το 1966 πήρε μεταγραφή για το Αιγάλεω, ως μέρος των ανταλλαγμάτων για τη μετακίνηση του Βίκτωρα Μητρόπουλου. Με τη φανέλα του Αιγάλεω αγωνίστηκε μέχρι το 1973 και ήταν μέλος της ομάδας που τερμάτισε στην τέταρτη θέση της Α' Εθνικής το 1970-71, την υψηλότερη στην ιστορία του συλλόγου. Το 1973 πήρε μεταγραφή στην ομάδα της γενέτειρας του Καλλιθέα, όπου και έκλεισε επίσημα την καριέρα του το 1976. Κατόπιν πραγματοποίησε τις τελευταίες του εμφανίσεις με τη φανέλα του Ηφαίστου Νίκαιας όπου αγωνίστηκε στο Εθνικό ερασιτεχνικό πρωτάθλημα το 1979-80 και έχοντας συμπαίκτες μεταξύ άλλων τους βετεράνους Σταμάτη Βουρδαμή, Στέλιο Μπέση κ.α.

Υπήρξε προπονητής και μεγάλος δάσκαλος των παιδιών που στελέχωναν την Εφηβική ή την Ερασιτεχνική ομάδα του Πανιωνίου καθως και στην ερασιτεχνικη ομαδα της Καλλιθεας.

Για πολλά χρόνια ήταν μέλος του Συνδέσμου Παλαιμάχων Πανιωνίου. Απεβίωσε στις 2 Αυγούστου 2010.

## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Τίτλοι - Διακρίσεις

* Πρωταθλήματα (2): 1964, 1965
* Φιναλίστ Κυπέλλου Ελλάδος: 1961, 1965.

## Εξωτερικοί σύνδεσμοι

* http://wiki.phantis.com/index.php/Giorgos_Giannakopoulos
* https://web.archive.org/web/20110930082703/http://www.panionios.gr/default.asp?pid=55&la=1&artid=17601&catid=4

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Μέσοι ποδοσφαιριστές
Ακίδα

Η **ακίδα** είναι αιχμηρή άκρη λεπτού αντικειμένου. 
*Στην τεχνολογία συναντάται ως εξάρτημα της κεφαλής εκτύπωσης σε εκτυπωτές τεχνολογίας **εκτυπωτών με ακίδες** και μοιάζει με βελόνα. Πολλές ακίδες μαζί χρησιμοποιούνται στην κεφαλή εκτύπωσης και δημιουργούν ένα πλέγμα που χτυπά μια μελανοταινία, η οποία αποτυπώνει στο χαρτί αλφαριθμητικούς χαρακτήρες ή γραφικά. 
*Στην βοτανική ο όρος ακίδα αναφέρεται στο αγκάθι, το οποίο συχνά αναφέρεται και ως αγκίδα.
Κατάκολο Ηλείας

Το **Κατάκολο** είναι παραλιακό χωριό και εξαγωγικός λιμένας του Νομού Ηλείας που θεωρείται το επίνειο του Πύργου. Αποτελεί την έδρα της ομώνυμης Τοπικής Κοινότητας που υπάγεται διοικητικά στην Δημοτική ενότητα Πύργου του Δήμου Πύργου και έχει πληθυσμό 502 μόνιμους κάτοικους σύμφωνα με την εθνική απογραφή του 2021. Στην Τοπική Κοινότητα υπάγεται και ο οικισμός του Άγιου Ανδρέα.

## Το λιμάνι
Βρίσκεται στο μυχό του ομώνυμου κόλπου, του λεγόμενου και Κόλπου Ιχθύος, ο δε λιμένας του είναι τεχνητός. Στον λιμένα του εδρεύει Υπολιμεναρχείο και Τελωνείο. Κτίστηκε στα τέλη του 19ου αιώνα προκειμένου να λειτουργήσει σαν διαμετακομιστικός σταθμός για την εξαγωγή της σταφίδας προς την Ευρώπη. Σήμερα λειτουργεί λιγότερο ως εμπορικό λιμάνι και περισσότερο σαν τουριστικό, δεδομένου ότι αποτελεί πόλο έλξης για κρουαζιερόπλοια και σκάφη αναψυχής. Ο φάρος του λιμανιού, κτίσμα περίπου του 1865, έχει χαρακτηριστεί από το 2001 ως ιστορικό διατηρητέο μνημείο.

## Γενικές πληροφορίες
Σε μικρή απόσταση βρίσκεται η πρωτεύουσα του Νομού Ηλείας, ο Πύργος όπου συνδέεται με αυτόν με αμαξιτή οδό και με σιδηροδρομική γραμμή, ενώ ακολουθεί η Αρχαία Ολυμπία, με το παγκοσμίου φήμης ιερό του Διός και το Στάδιο όπου γίνονταν οι Ολυμπιακοί Αγώνες στην αρχαιότητα. Στην ευρύτερη περιοχή που βρίσκεται το Κατάκολο δίπλα στο ποταμό *[[Ιάρδανος (ποταμός Ηλείας)|Ιάρδανο]]*, υπήρχε η αρχαία πόλη Φειά, η οποία ήταν πολίχνη και λιμάνι της αρχαίας Ηλείας στην χώρα των Πισατών.**

Βορειοδυτικά του Κατακόλου σε υπερκείμενο λόφο βρίσκονται τα ερείπια του Ποντικόκαστρου που οι Φράγκοι είχαν μετονομάσει σε "Μπελβεντέρε" (= Καλλιθέα) από τη λαμπρή θέα της θάλασσας και της γύρω περιοχής την οποία παρέχει.

Στην ανατολική πλευρά της κεντρικής πλατείας λειτουργεί από το 2011 το Μουσείο Αρχαίας Ελληνικής Τεχνολογίας όπου εκτίθενται 250 περίπου αξιόπιστα και λειτουργικά ομοιώματα εφευρέσεων των αρχαίων Ελλήνων. Στην κεντρική πλατεία δεσπόζει ο Ναός του Αγίου Νικολάου, προστάτη των ναυτικών. Στο Κατάκολο λειτουργεί Νηπιαγωγείο και Δημοτικό σχολείο. 

Η περιοχή συνδέεται σιδηροδρομικά με τον Πύργο και την Αρχαία Ολυμπία μέσω της γραμμής Κατάκολου - Αρχαίας Ολυμπίας. 

## Διοικητικές πληροφορίες
Αναφέρεται επίσημα, γραμμένο ως *Κατάκωλο*, στο ΦΕΚ 50Α - 25/07/1879 να προσαρτάται στο τότε δήμο Λετρίνων που ανήκε στο νομό Αχαΐας και Ήλιδος. Το 1912 με το ΦΕΚ 256Α - 28/08/1912 ο οικισμός αποσπάται από το δήμο Λετρίνων και ορίζεται έδρα της κοινότητας Κατακώλου ενώ στις  16/10/1940 το όνομά του διορθώνεται σε Κατάκολον.

## Πληθυσμιακές πληροφορίες
Η εξέλιξη του μόνιμου πληθυσμού της μετά τον Β' Παγκόσμιο πόλεμο είναι η εξής:

## Φωτογραφίες

## Εξωτερικοί σύνδεσμοι
* faroi.com: Ο πέτρινος παραδοσιακός φάρος στο Κατάκολο  
* Η επίσημη ιστοσελίδα για το λιμάνι Κατακόλου 
* Νηπιαγωγείο Κατακόλου
* Δημοτικό Κατακόλου

## Παραπομπές


Κατηγορία:Λιμένες της Ελλάδας
Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Scandisk

Το **SCANDISK** ή *ScanDisk* είναι ένα βοηθητικό πρόγραμμα στο MS-DOS και συστήματα των Microsoft Windows το οποίο ελέγχει και επισκευάζει συστήματα αρχείων και προβληματικά ίχνη στο σκληρό δίσκο. Εισήχθη στο MS-DOS έκδοση 6.2. Προηγούμενες εκδόσεις του MS-DOS παρείχαν μόνο την απλούστερη, βασιζόμενη σε κείμενο με βάση το πρόγραμμα *CHKDSK*.

Το ScanDisk περιελάμβανε μια πιο φιλική διεπαφή προς το χρήστη από ότι το MS-DOS στο CHKDSK, περισσότερες γραμμές εντολών και άλλες επιλογές ρύθμισης, και τη δυνατότητα να ανιχνεύει και μερικές φορές να ανακτά φυσικά σφάλματα στο δίσκο. Σε αντίθεση με το CHKDSK, το ScanDisk μπορούσε επίσης να επισκευάσει διασταυρωμένα αρχεία .

Από τα Windows 95 και μετά, το SCANDISK είχε μια γραφική διεπαφή χρήστη, αν και η διεπαφή υπό τη μορφή κειμένου συνέχισε να είναι διαθέσιμη για χρήση σε μονά εκδόσεις DOS.

Το SCANDISK δεν μπορεί να ελέγξει τους δίσκους NTFS και ως εκ τούτου δεν είναι διαθέσιμη για υπολογιστές με εκδόσεις των Windows που βασίζονται στο λειτουργικό NT (συμπεριλαμβανομένων των Windows 2000, Windows XP, κλπ.).

Το SCANDISK μπορεί ακόμα να τρέξει στα Windows XP και μπορούν ακόμα να χρησιμοποιηθεί σε αφαιρούμενες μονάδες δίσκου, όπως δισκέτες.

## Παραπομπές


## Εξωτερικοί σύνδεσμοι
* Περιγραφή του ScanDisk για Windows (Scandskw.exe) σε Windows 98/Me

Κατηγορία:Λογισμικό Windows
Κατηγορία:Λογισμικό Microsoft
Αρμόσυνοι

Με το όνομα **Αρμόσυνοι** φέρονταν κατά την αρχαιότητα δημόσιοι υπάλληλοι, εκτελεστικής εξουσίας, στην αρχαία Σπάρτη. Αυτοί ασκούσαν κυρίως αστυνομικά καθήκοντα επί των ηθών των γυναικών. 

Συγκεκριμένα στους Αρμόσυνους είχε ανατεθεί η παρακολούθηση των γυναικείων ηθών και η φροντίδα για την σεμνότητα και την κοσμιότητα κατά τις δημόσιες εμφανίσεις των γυναικών. 

Οι Αρμόσυνοι λέγονταν επίσης και **γυναικονόμοι**.

## Παραπομπές

## Πηγές

* Νεώτερον Εγκυκλοπαιδικόν Λεξικόν Ηλίου" τομ.3ος, σελ.629.

Κατηγορία:Αρχαία Σπάρτη
Θερμές Πηγές Λουτρών Ξάνθης

Οι **Θερμές Πηγές Λουτρών Ξάνθης** βρίσκονται περίπου 40 χιλιόμετρα οδικώς από την Ξάνθη στα σύνορα Ελλάδος - Βουλγαρίας, στο χωριό Θέρμες. Κοντά στις θερμές πηγές, και συγκεκριμένα βορείως του χωριού Κίδαρις λειτουργεί συνοριακή διάβαση (Ελλάδας - Βουγαρίας), στη θέση *Άγιος Κωνσταντίνος*, με συνοριακό σταθμό. Τα εγκαίνια έγιναν την Παρασκευή 15 Ιανουαρίου 2010 με την παρουσία του Έλληνα και Βούλγαρου πρωθυπουργού. Είναι ο οδικός άξονας που συνδέει την Ξάνθη με το Ζλάτογκραντ της Βουλγαρίας.  

## Περιγραφή
Οι πηγές αυτές κατατάσσονται στην ιαματική κατηγορία των οξυανθρακικών νερών και βρίσκονται διάσπαρτες σε γεωμετρική ακτίνα 1 χιλιομέτρου. Ιατρική μελέτη αναφέρει ότι με τη λουτροθεραπεια από το νερό των ιαματικών πηγών, υπάρχουν ενδείξεις για ιαματική επίδραση σε ασθένειες όπως του γαστρεντερικού, τις ηπατοπάθειες, τις μεταβολικές και μολυσματικές παθήσεις καθώς και στην ουρολιθίαση.  Οι θερμοκρασίες των Λουτρών κυμαίνονται από 29°C έως 53°C και συνολική παροχή των πηγών είναι άνω των 100 m3/h. 

## Φωτογραφίες


Αρχείο:20091128 Loutra Thermes Xanthi Thrace Greece 1.jpg|Αποθέσεις αλάτων από την επιφανειακή απορροή της θερμής πηγής - πανοραμική εικόνα.
Αρχείο:20091128 Loutra Thermes Xanthi Thrace Greece 2.jpg|Αποθέσεις αλάτων από την επιφανειακή απορροή της θερμής πηγής - κοντινή εικόνα.
Αρχείο:20091128 Loutra Thermes Xanthi Thrace Greece 3.jpg|Θερμή πηγή.
Αρχείο:20091128 Loutra Thermes Xanthi Thrace Greece 4.jpg|Θερμή πηγή - μικρή πισίνα με πολύ θερμό νερό δίπλα στο Γυμνάσιο.
Αρχείο:20100207 Thermes Loutra Xanthi 1.jpg|Τρουλωτό λουτρό - από το συγκρότημα του Τεκέ Μπουνταλά Χότζα. Το χαμάμ του τεκέ έχει διαυγές νερό θερμοκρασίας 40-41 βαθμούς κελσίου. 
Αρχείο:20100207 Thermes Loutra Xanthi 2.jpg|alt=Ελληνικό λουτρό|Ελληνικό λουτρό   - Εξωτερική πισίνα - πανοραμική φωτογραφία.
Αρχείο:20100207 Thermes Loutra Xanthi 3.jpg|Ελληνικό λουτρό - Εξωτερική πισίνα - κοντινή φωτογραφία.
Αρχείο:20100207 Thermes Loutra Xanthi 4.jpg|Ελληνικό λουτρό - Εσωτερικό λουτρό.


## Παραπομπές



Κατηγορία:Κοινότητα Θερμών
Κατηγορία:Περιφερειακή ενότητα Ξάνθης
Λουτρων Ξανθης
Κατηγορία:Λουτρά
Κατηγορία:Δήμος Μύκης
Αγγελιοφόρος

Ο ***Αγγελιοφόρος*** ήταν καθημερινή πρωινή πολιτική εφημερίδα με έδρα τη Θεσσαλονίκη. Το ημερήσιο φύλλο, καθώς και η εβδομαδιαία έκδοση ***Αγγελιοφόρος της Κυριακής*** εκδίδονταν από την Εκδοτική Βορείου Ελλάδος ΑΕ (ιδιοκτησίας της οικογένειας Μπακατσέλου) στη Θεσσαλονίκη και κυκλοφορούσε στη Βόρεια Ελλάδα. Αρχικά ξεκίνησε ως μια εφημερίδα με αγγελίες εργασίας και το 1996, η έκδοση αναβαθμίστηκε σε μια πολιτική εφημερίδα. Το τελευταίο φύλλο της εφημερίδας κυκλοφόρησε την Παρασκευή 23 Οκτωβρίου 2015. Ο *Αγγελιοφόρος* κυκλοφορούσε καθημερινά, εκτός Δευτέρας.

## Ένθετα
Ο *Αγγελιοφόρος* περιελάμβανε τις καθημερινές τα ένθετα *Μικρές αγγελίες* και *Φωνή των Σπορ* με αθλητικά νέα, τις Τετάρτες το ένθετο *Ακίνητα* με πληροφορίες για το real estate της Θεσσαλονίκης και της Βόρειας Ελλάδας, τις Πέμπτες το ένθετο *Εργασία* με θέσεις στο δημόσιο και ιδιωτικό τομέα, τις Παρασκευές το ένθετο *Standard* για το στοίχημα και τα Σάββατα το ένθετο *Auto Αγγελιοφόρος* αφιερωμένο στο αυτοκίνητο.

Στον *Αγγελιοφόρο της Κυριακής* περιλαμβάνονταν τα ένθετα *Sunday* ποικίλης ύλης, *Κατοικία* αφιερωμένο στη διακόσμηση και στην ακίνητη περιουσία, *Ταξίδια* και μία φορά το μήνα το περιοδικό *Close Up* για τη μόδα, τη γυναίκα και την αγορά. Επίσης περιελάμβανε ένθετα για την εργασία και μικρές αγγελίες.

## Κυκλοφορία
Οι εφημερίδες πραγματοποιούν περίπου 20 ειδικές εκδόσεις ετησίως. Οι εφημερίδες είναι πρώτες σε κυκλοφορία και αναγνωσιμότητα στο νομό Θεσσαλονίκης, ενώ πάνω από 6 στους 10 αναγνώστες τους είναι 18-44 ετών (μετρήσεις Focus-Bari).

## Πτώχευση και τέλος λειτουργίας
Στις αρχές του 2015, η εφημερίδα αντιμετώπιζε σοβαρά οικονομικά προβλήματα. Οι εργαζόμενοι παρέμειναν απλήρωτοι για διάστημα 8 μηνών. Ο ιδιοκτήτης της εφημερίδας και επιχειρηματίας Αλέξανδρος Μπακατσέλος κήρυξε πτώχευση της εταιρείας και στις 27 Οκτωβρίου 2015 ο Βασίλης Μπακατσέλος, υιός του επιχειρηματία, ανακοίνωσε στους εργαζομένους της εφημερίδας το οριστικό τέλος λειτουργίας της εφημερίδας και ότι η εταιρεία προχωρά σε παύση πληρωμών και κήρυξη πτώχευσης. Λίγες ημέρες αργότερα, οι εργαζόμενοι της εφημερίδας προχώρησαν στην έκδοση 2 απεργιακών φύλλων με κεντρικό θέμα την στάση των ιδιοκτητών απέναντι στην αδυναμία πληρωμής των εργαζομένων.

## Παραπομπές


## Εξωτερικοί σύνδεσμοι
*Portal της εφημερίδας

Κατηγορία:Πρώην εφημερίδες στην ελληνική γλώσσα
Κατηγορία:Εφημερίδες με τόπο έκδοσης τη Θεσσαλονίκη
Άγιος Κωνσταντίνος Αρκαδίας

:

Ο **Άγιος Κωνσταντίνος** είναι χωριό της επαρχίας Μαντινείας του νομού Αρκαδίας. Πριν τον Ιανουάριο του 1955 ονομαζόταν *Ματσαγρά* ή/και Ματζαγράς. Μετά την εφαρμογή του προγράμματος Καποδίστριας, αποτελούσε δημοτικό διαμέρισμα του Δήμου Τριπόλεως. Ο οικισμός συνορεύει με στρατιωτική Βάση της Πολεμικής Αεροπορίας. Ο πληθυσμός του είναι 719 κάτοικοι σύμφωνα με την απογραφή του 2011. Η τοπική κοινότητα Αγίου Κωνσταντίνου είναι χαρακτηρισμένη ως αγροτικός ημιορεινός οικισμός, με έκταση 5,430 χμ² (2011).

## Γεωγραφία
Χωριό της επαρχίας Μαντινείας νομού Αρκαδίας, στην κεντρική Πελοπόννησο. Σήμερα ονομάζεται Άγιος Κωνσταντίνος. Μετά το πρόγραμμα Καποδίστριας το 1999, αποτελεί δημοτικό διαμέρισμα του Δήμου Τρίπολης. Συνορεύει με την 124 ΠΒΕ -  Αεροπορική Βάση Τριπόλεως της Αεροπορίας. Έχει περί τους χιλίους κατοίκους, κυρίως αγρότες και οικοδόμους, πολλοί εκ των οποίων υπήρξαν μετανάστες στις ΗΠΑ και την Αυστραλία. 

## Πληθυσμός

## Ιστορία-λαογραφία
Τα χωράφια μετά την απελευθέρωση από τους Τούρκους διανεμήθηκαν στους ντόπιους με «πέταμα λιθάρι». Υπάρχουν τέσσερα κύρια πηγάδια με ποικίλες λαογραφικές παραδόσεις. Σύμφωνα με την πιο γνωστή, μέσα στο πηγάδι του Αη Λιά φύτρωσε συκιά και καλούσε με φωνή νεράιδας τους διψασμένους να πλησιάσουν, να σκύψουν και να πιούν νερό. Όσοι έσκυβαν, τραβιούνταν από την νεράιδα στον πυθμένα.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Νίκος Πουρσανίδης

Ο **Νίκος Πουρσανίδης** (Αθήνα, 12 Δεκεμβρίου 1982) είναι Έλληνας ηθοποιός και συγγραφέας.

## Βιογραφικό

Γεννήθηκε στις 12 Δεκεμβρίου 1982 στον Αθήνα

### Τηλεόραση

Στην τηλεόραση έχει εμφανιστεί στις σειρές: Εγκλήματα, Ιστορίες Μυστηρίου, Γιούγκερμαν, Amore Mio, Άγρια Παιδιά, Η Πολυκατοικία, Επτά Θανάσιμες Πεθερές, Καρυωτάκης, Κλεμμένα Όνειρα, Βρέχει Έρωτα, Daddy Cool, Όσα Δεν Ξέρεις, Κόκκινο Νυφικό, Για πάντα παιδιά, Η ζωή εν τάφω, Θα Γίνει Της Πολυκατοικίας, Έξαψη, Όρκος, Τα Νεοκλασικά, Η δική μας οικογένεια, Αόρατοι ,Στα σύνορα , Ο Δικαστής

## Προσωπική ζωή
Έχει άλλα δυο αδέρφια, τον πρώην ποδοσφαιριστή Ηλία Πουρσανίδη και τον ηθοποιό Δημήτρη Αλεξανδρή. 

Από το 2013, είναι παντρεμένος με την ηθοποιό Κατερίνα Παπαδοπούλου και έχουν αποκτήσει έναν γιο, τον Φίλιππο (γενν. 2014).

## Σημειώσεις παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Γιώργος Σπυρόπουλος

Ο ** Γιώργος Σπυρόπουλος ** είναι παλαίμαχος Έλληνας ποδοσφαιριστής, διεθνής με την εθνική νέων, που αγωνίστηκε τις δεκαετίες ’60 και ’70 ως επιθετικός. Είχε πάνω από 200 συμμετοχές στην Α΄ Εθνική με τoν Πανιώνιο και την Παναχαϊκή, ενώ μία σεζόν αγωνίστηκε και στον Ολυμπιακό. 

## Ποδοσφαιριστής

Ο Γιώργος Σπυρόπουλος ξεκίνησε την ποδοσφαιρική του καριέρα στην Α΄ Εθνική τη σεζόν 1968-69 στον Πανιώνιο, στον οποίο αγωνίστηκε για τρεις σεζόν. Ήταν μέλος της σπουδαίας ομάδας του Πανιωνίου που έφτασε ως τα ημιτελικά του Κυπέλλου Ελλάδος το 1969, τερμάτισε τέταρτη στο πρωτάθλημα και συμμετείχε στο Κύπελλο Διεθνών Εκθέσεων την επόμενη σεζόν. Αντιμετώπισε τη Χάνσα Ροστόκ (σκορ: 0-3, 2-0) και ο Σπυρόπουλος σημείωσε το πρώτο γκολ στη ρεβάνς. Όμως το 1970-71, στην εκπληκτική για το σύλλογο της Ν. Σμύρνης περίοδο που τερμάτισε δεύτερος, είχε πολύ λίγες συμμετοχές.

Συνέχισε την καριέρα του στην Παναχαϊκή, όπου αγωνίστηκε ως το 1977. Ήταν βασικό στέλεχος της πιο επιτυχημένης ομάδας στην ιστορία του συλλόγου της Πάτρας, που τερμάτισε επί τρεις συνεχόμενες χρονιές (1971 ως 1974) στην πρώτη εξάδα του πρωταθλήματος και ήταν τέταρτη το 1972-73 κερδίζοντας τη συμμετοχή της στο Κύπελλο ΟΥΕΦΑ της επόμενης σεζόν, κάτι που δεν είχε καταφέρει μέχρι τότε επαρχιακός σύλλογος. 

Το 1977 πήρε μεταγραφή για τον Ολυμπιακό, όπου είχε μια μέτρια σεζόν και την επόμενη χρονιά επέστρεψε στον Πανιώνιο, όπου έκλεισε την καριέρα του.

Επίσης, αγωνίστηκε με την Εθνική Νέων στο Ευρωπαϊκό πρωτάθλημα 1968.

## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Ολυμπιακού Πειραιώς
Σ
Κυριάκος Καζαντζίδης

Ο ** Κυριάκος Καζαντζίδης ** (πέθανε στις 29 Μαΐου 2014) ήταν Έλληνας ποδοσφαιριστής που αγωνίστηκε τη δεκαετία του ’60 ως αμυντικός. Είχε πάνω από 240 συμμετοχές στην Α΄ Εθνική, όλες με τον Πανιώνιο. 

## Ποδοσφαιριστής

Ο Κυριάκος Καζαντζίδης γεννήθηκε στη Σοβιετική Ένωση. Ξεκίνησε την ποδοσφαιρική του καριέρα στην Α΄ Εθνική τη σεζόν 1960-61 στον Πανιώνιο, στον οποίο αγωνίστηκε ως το 1969. Ήταν βασικό μέλος της σπουδαίας ομάδας του Πανιωνίου της δεκαετίας 1960-70, η οποία τερμάτισε μια φορά στην τρίτη θέση (1961) και τρεις φορές στην τέταρτη (1964, 1966 και 1969). Επίσης, έφτασε δυο φορές στον τελικό του Κυπέλλου Ελλάδος (1961 και 1967) και το 1969 κέρδισε μια θέση για το Κύπελλο Διεθνών Εκθέσεων της επόμενης σεζόν. Συνολικά είχε 242 παρουσίες στην ανώτερη κατηγορία.
Πέθανε το 2014.
## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Τίτλοι - Διακρίσεις

* Φιναλίστ Κυπέλλου Ελλάδος (2): 1961, 1967.

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Αμυντικοί ποδοσφαιριστές
Κώστας Νέγρης

Ο ** Κώστας Νέγρης ** είναι παλαίμαχος Έλληνας ποδοσφαιριστής που αγωνίστηκε τις δεκαετίες του ’60 και ’70 ως αμυντικός. Είχε πάνω από 240 συμμετοχές στην Α΄ Εθνική, με τoν Πανιώνιο και τον Απόλλωνα. 

## Ποδοσφαιριστής

Ο Κώστας Νέγρης ξεκίνησε την ποδοσφαιρική του καριέρα στην Α΄ Εθνική τη σεζόν 1963-64 στον Πανιώνιο, στον οποίο αγωνίστηκε ως το 1970. Ήταν βασικό μέλος της σπουδαίας ομάδας του Πανιωνίου της δεκαετίας 1960-70, η οποία τερμάτισε τρεις φορές στην τέταρτη θέση (1964, 1966 και 1969), έφτασε στον τελικό του Κυπέλλου Ελλάδος το 1967 και το 1969-70 μετείχε στο Κύπελλο Διεθνών Εκθέσεων. 

Το 1970 πήρε μεταγραφή στον Απόλλωνα Αθηνών, στον οποίο αγωνίστηκε ως το 1974 που έκλεισε την καριέρα του. Συνολικά είχε 223 παρουσίες στην ανώτερη κατηγορία, ενώ είχε και μια σεζόν στη Β΄ Εθνική.

## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Τίτλοι - Διακρίσεις

* Φιναλίστ Κυπέλλου Ελλάδος: 1967.

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές αδιευκρίνιστης θέσης
219 Θουσνέλντα

Η **Θουσνέλντα (Thusnelda)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,32. Ανακαλύφθηκε το 1880 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από τη σύζυγο του Γερμανού πολεμιστή Αρμινίου, που πολέμησε τους Ρωμαίους.

## Φυσικά χαρακτηριστικά
Η μέση διάμετρος της Θουσνέλντας εκτιμάται σε 41 χλμ. Ο φασματικός της τύπος είναι **S** (λιθώδης). Το άλβεδό της είναι 0,201. Η Θουσνέλντα περιστρέφεται γύρω από τον εαυτό της μία φορά κάθε 29 ώρες και 50,5 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Θουσνελντα
220 Στεφανία

Η **Στεφανία** (*Stephania*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1881 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από την πριγκήπισσα Στεφανία του Βελγίου (1864-1945), η οποία εκείνη τη χρονιά είχε παντρευτεί τον πρίγκηπα Ροδόλφο της Αυστρίας, διάδοχο του θρόνου της Αυστροουγγρικής Αυτοκρατορίας. Αυτή ήταν η πρώτη φορά που η ονομασία ενός αστεροειδή δόθηκε με την ευκαιρία ενός γάμου, ως γαμήλιο δώρο.

## Φυσικά χαρακτηριστικά
Η μέση διάμετρος της Στεφανίας εκτιμάται σε 31 χλμ. Ο φασματικός της τύπος είναι **P** (πυριτοανθρακούχος). Το άλβεδό της είναι 0,073. Η Στεφανία περιστρέφεται γύρω από τον εαυτό της μία φορά κάθε 18 ώρες και 12 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Στεφανια
Καρλ Μπεντς

thumb
Ο **Καρλ Φρήντριχ Μπεντς** (*Karl Friedrich Benz*, 25 Νοεμβρίου 1844 - 4 Απριλίου 1929) υπήρξε Γερμανός μηχανικός και εφευρέτης που σχεδίασε και κατασκεύασε το πρώτο αυτοκίνητο όχημα με κινητήρα εσωτερικής καύσης.

Γεννήθηκε στην Καρλσρούη της νοτιοδυτικής Γερμανίας το 1844 και εκπαιδεύτηκε στον χώρο της μηχανικής από σχετικά μικρή ηλικία. Άνοιξε δικό του μηχανουργικό εργαστήριο στο Μανχάιμ το 1863 και από το 1877 άρχισε να πειραματίζεται αρχικά σε μηχανές με δίχρονο κινητήρα. Ύστερα από πολυετείς έρευνες, το 1885, κατασκεύασε το πρώτο αυτοκινούμενο όχημα, το οποίο ήταν τρίτροχο. Το όχημα αυτό ήταν το πρώτο αυτοκίνητο, με την σύγχρονη έννοια, που λειτουργούσε με κινητήρα εσωτερικής καύσης. Ο Καρλ Μπεντς κατοχύρωσε την εφεύρεσή του με δίπλωμα ευρεσιτεχνίας, στις 29 Ιανουαρίου 1886.

Ήδη από το 1883 ο Μπεντς είχε ιδρύσει δική του εταιρεία, την Benz & Cie (Μπεντς & Σια) που κατασκεύαζε στατικές (μη κινούμενες) μηχανές εσωτερικής καύσης. Το 1893 η εταιρεία του κατασκεύασε το πρώτο τετράτροχο αυτοκίνητο, ενώ το 1899 ήταν έτοιμη προς πώληση η πρώτη σειρά αυτοκινήτων «αγωνιστικού» τύπου. Το 1926 η εταιρεία του Μπεντς συγχωνεύτηκε με την Daimler Motoren Gesellschaft, που είχε ιδρύσει ο μηχανικός Γκότλιμπ Ντάιμλερ. Με την συγχώνευση δημιουργήθηκε η Daimler-Benz (Ντάιμλερ-Μπεντς), εταιρεία που κατασκεύαζε οχήματα με τη γνωστή επωνυμία Μερτσέντες (Mercedes).

Το 1883, λίγο καιρό αφού ο Καρλ Μπεντς κατοχύρωσε την πατέντα για το πρώτο αυτοκίνητο, η σύζυγος του Μπέρθα Μπεντς μαζί με τους δύο γιους της πήρε το αυτοκίνητο του Καρλ για να πάει στο σπίτι της μητέρας της. Κατά την διάρκειά του ταξιδιού η Μπέρθα έκανε στάσεις για να κάνει μερικές μικρο-επισκευές στον κινητήρα του αυτοκινήτου. Τελικά κατάφερε να φτάσει στο σπίτι της μητέρας της μέχρι το απόγευμα εκείνης της ημέρας. Μετά από πάρα πολλά χρόνια η Γερμανική κυβέρνηση αποφάσισε να ονομάσει την δρόμο που διάνυσε η Μπέρθα  (Τιμητικός Δρόμος Μπέρθα Μπεντς).

## Παραπομπές σημειώσεις


## Πηγές
* Παγκόσμιο Βιογραφικό Λεξικό. Εκδοτική Αθηνών. Αθήνα 1987.

## Εξωτερικοί σύνδεσμοι
* Automuseum Dr. Carl Benz, Ladenburg/Germany
* Bertha Benz Memorial Route

Κατηγορία:Γερμανοί εφευρέτες
Κατηγορία:Γερμανοί μηχανικοί
221 Ηώς

Η **Ηώς (Eos)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,67. Ανακαλύφθηκε το 1882 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από τη θεά της αυγής στην ελληνική μυθολογία. Η Ηώς έδωσε το όνομά της στην «Οικογένεια της Ηούς», μία μεγάλη οικογένεια αστεροειδών με παρόμοιες τροχιές, της οποίας αποτελεί ένα από τα ογκωδέστερα μέλη.

## Φυσικά χαρακτηριστικά
Η μέση διάμετρος της Ηούς εκτιμάται σε 104 χλμ. Ο φασματικός της τύπος είναι **K** (παρόμοιος με ανθρακούχο). Το άλβεδό της είναι 0,140. Η Ηώς περιστρέφεται γύρω από τον εαυτό της μία φορά κάθε 10 ώρες και 26 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ηως
Πάπας Ιννοκέντιος

Το όνομα **Ιννοκέντιος** μπορεί να αναφέρεται:

* Πάπας Ιννοκέντιος Α΄, άγιος (401-417)
* Πάπας Ιννοκέντιος Β΄ (1130-1143) 
* Πάπας Ιννοκέντιος Γ΄ (1198-1216)
** Αντιπάπας Ιννοκέντιος Γ΄
* Πάπας Ιννοκέντιος Δ΄ (1243-1254)
* Πάπας Ιννοκέντιος Ε΄ (1276)
* Πάπας Ιννοκέντιος ΣΤ΄ (1352-1362)
* Πάπας Ιννοκέντιος Ζ΄ (1404-1406)
* Πάπας Ιννοκέντιος Η΄ (1484-1492)
* Πάπας Ιννοκέντιος Θ΄ (1591)
* Πάπας Ιννοκέντιος Ι΄ (1644-1655)
* Πάπας Ιννοκέντιος ΙΑ΄ (1676-1689)
* Πάπας Ιννοκέντιος ΙΒ΄ (1691-1700)
* Πάπας Ιννοκέντιος ΙΓ΄ (1721-1724)
222 Λουκία

Η **Λουκία (Lucia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,13. Ανακαλύφθηκε το 1882 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από τη θυγατέρα του Αυστροούγγρου εξερευνητή Κόμη Ιωάννη Βίλτσεκ, προέδρου τότε της Αυστριακής Γεωγραφικής Εταιρείας.

## Φυσικά χαρακτηριστικά
Η μέση διάμετρος της Λουκίας εκτιμάται σε 55 χλμ. Ο φασματικός της τύπος είναι **C** (ανθρακούχος), χωρίς να υπάρχει βεβαιότητα για αυτό, καθώς το άλβεδό της είναι 0,13, αρκετά υψηλό για ανθρακούχο αστεροειδή. Η Λουκία περιστρέφεται γύρω από τον εαυτό της μία φορά κάθε 7 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λουκια
Μικροί δορυφόροι

[thumb|280px|Από του πρώτους μικρούς δορυφόροους ακαλύφθηκαν από το [Κασσίνι-Χόιχενς, το 2006 στον δακτύλιο A του Κρόνου]]
**Μικρούς δορυφόρους** (Moonlets) αποκαλούμε **μόνο** τους πολύ μικρούς φυσικούς δορυφόρους. Συνήθως, χρησιμοποιείται για μερικούς από τους δορυφόρους του Κρόνου, γιατί είναι πολύ μικροί. Όμως και ο δορυφόρος Δείμος του Άρη θα μπορούσε να χαρακτηριστεί μικρός δορυφόρος. Ο πιο νεοανακλυφθής είναι ο S/2009 S 1, μέσα στον Δακτύλιο Β του Κρόνου (2009). Μετά, αλλά και πριν από αυτόν έχουν ανακαλυφθεί στους δακτυλίους του Κρόνου κάποιοι μικροί δορυφόροι, που ονομάζονται Έλικες.

## Οι μικροί δορυφόροι που ανακαλύφθηκαν μετά το [[2004]]
### Μερικές ανακαλύψεις

## Εικόνες ανακάλυψης αυτών

Αρχείο:S2007_S_4_PIA08369.gif|Η Ανθή στην εικόνα ανακάλυψής της.
Αρχείο:S2004s2_040601.jpg|Παλλήνη
Αρχείο:Methone_(frame_15).jpg|Μεθώνη
Αρχείο:Polydeuces.jpg|Ο Πολυδεύκης στην εικόνα ανακάλυψής του.
Αρχείο:Skoll from Cassini.jpg|Ο Σκολλ (δεν είναι εικόνα ανακάλυψης).
Αρχείο:Aegaeon_(2008_S1).jpg|Ο Αιγαίων στην εικόνα ανακάλυψής του.
Αρχείο:PIA11665 moonlet in B Ring.jpg|Ο S/2009 S 1 στην εικόνα ανακάλυψής του. 
Αρχείο:Bleriot (moon).jpg|Ο Μπλεριό στην εικόνα ανακάλυψής του.
Αρχείο:Propeller2010.jpg|Ο Σάντος-Ντουμόν στην εικόνα ανακάλυψής του.


Κατηγορία:Φυσικοί δορυφόροι
Κατηγορία:Δορυφόροι
Πέρα Μέλανα Αρκαδίας

Τα **Πέρα Μέλανα** () είναι χωριό της Κυνουρίας και τοπική κοινότητα της Δημοτικής Ενότητας Τυρού του Δήμου Νότιας Κυνουρίας. Απέχει 7 χιλιόμετρα από τον Τυρό και 11 χιλιόμετρα από το Λεωνίδιο. Οι περισσότεροι κάτοικοι του χωριού μιλούν την Τσακώνικη διάλεκτο. Έχει χαρακτηριστεί παραδοσιακός οικισμός.

Η τοπική κοινότητα περιλαμβάνει επίσης τους μικρούς οικισμούς Λιβάδι και Πέτρα. Ο οικισμός Λιβάδι σύμφωνα με την απογραφή του 2011 έχει 68 κατοίκους και η Πέτρα 6.

## Ιστορικό πληθυσμού

## Δείτε επίσης
* Αρκαδική Ριβιέρα
* Τσάκωνες
* Τσακωνική διάλεκτος
* Τσακώνικη ενδυμασία

## Παραπομπές


Κατηγορία:Δήμος Νότιας Κυνουρίας
Κατηγορία:Χωριά της περιφερειακής ενότητας Αρκαδίας
Κατηγορία:Τσακωνιά
Κατηγορία:Παραδοσιακοί οικισμοί της περιφερειακής ενότητας Αρκαδίας
Βασίλης Βασιλάκος

Ο ** Βασίλης Βασιλάκος ** (7 Σεπτεμβρίου 1960) είναι παλαίμαχος Έλληνας ποδοσφαιριστής που αγωνίστηκε τη δεκαετία του ’80 ως επιτελικός μέσος. Είχε πάνω από 200 συμμετοχές στην Α΄ Εθνική, κυρίως με τoν ΠΑΟΚ και λιγότερες στην ΑΕΚ και τον Πανιώνιο. Επίσης αγωνίστηκε και στον Ολυμπιακό Βόλου στην Β' Εθνική.

## Ποδοσφαιριστής
Ο Βασίλης Βασιλάκος ξεκίνησε την ποδοσφαιρική του καριέρα στον Γ.Σ. Αλμυρού. Το 1979 πήρε μεταγραφή στον ΠΑΟΚ με τον οποίο συνέδεσε την καριέρα του, αφού αγωνίστηκε οκτώ σεζόν, ως το 1987.  Ήταν βασικό μέλος της σπουδαίας ομάδας του ΠΑΟΚ της δεκαετίας 1980-90, η οποία κατέκτησε το πρωτάθλημα το 1985 και έφτασε τρεις φορές στον τελικό του Κυπέλλου Ελλάδος, το 1981 (ο Βασιλάκος μπήκε ως αλλαγή στο 75΄), το 1983 (δεν έπαιξε στον τελικό) και το 1985 (αποβλήθηκε στο 18΄).

Στη συνέχεια πήγε για μια σεζόν στην ΑΕΚ και από το 1988 ως το 1991 έπαιξε στον Πανιώνιο, με τον οποίο αγωνίστηκε σε έναν ακόμα τελικό Κυπέλλου το 1989 (μπήκε ως αλλαγή στο 51΄), χωρίς να καταφέρει ούτε αυτή τη φορά να το κατακτήσει.

## Καριέρα στην Α΄ Εθνική

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Τίτλοι - Διακρίσεις

* Πρωτάθλημα Ελλάδος (1): 1984-85
* Φιναλίστ Κυπέλλου Ελλάδος (3): 1981, 1985 (με ΠΑΟΚ) και 1989 (με Πανιώνιο).

## Παραπομπές


Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Αποτυχημένα κράτη

Ο όρος **αποτυχημένο κράτος** (*failed state*) χρησιμοποιείται από τους πολιτικούς σχολιαστές και τους δημοσιογράφους για ένα κράτος το οποίο έχει αποτύχει σε ορισμένες από τις βασικές λειτουργίες, αρμοδιότητες και ευθύνες της εθνικής του κυριαρχίας. Ο όρος αυτός είναι νέος και χρησιμοποιείται σε παγκόσμιο επίπεδο, ενώ στα ελληνικά χρησιμοποιείται σε εισαγωγικά: «αποτυχημένο κράτος». Ο όρος αναφέρεται ειδικότερα στους ακόλουθους τομείς:

* Απώλεια ελέγχου της γεωγραφικής τους επικράτειας ή της αποκλειστικής άσκησης ισχύος εντός αυτής.
* Αδυναμία της νόμιμης αρχής εξουσίας στη λήψη αποφάσεων.
* Αδυναμία παροχής δημοσίων υπηρεσιών.
* Αδυναμία συνεργασίας με άλλα κράτη και λειτουργίας ως μέλη της διεθνούς κοινότητας.

Η κεντρική κυβέρνηση ενός αποτυχημένου κράτους είναι εξαιρετικά αδύναμη και μη-αποτελεσματική. Πρακτικά, ασκεί ελάχιστο έλεγχο στην επικράτειά της, δεν είναι σε θέση να παράσχει αποτελεσματικές δημόσιες υπηρεσίες, η διαφθορά και η εγκληματικότητα έχουν εξαπλωθεί, η οικονομία καταρρέει απότομα, ενώ ο πληθυσμός αναγκάζεται σε μη-ηθελημένη μετανάστευση.

Το επίπεδο του κυβερνητικού ελέγχου που απαιτείται για να αποφευχθεί να χαρακτηριστεί ένα κράτος αποτυχημένο ποικίλει σημαντικά, ανάλογα με την εκάστοτε αρχή. Επιπρόσθετα η ανακήρυξη ενός κράτους ως «αποτυχημένου» είναι γενικά αμφιλεγόμενη και, όταν γίνεται έγκυρα, δύναται να προκαλέσει σημαντικές γεωπολιτικές συνέπειες.

## Παραδείγματα

## Παραπομπές


## Εξωτερικοί σύνδεσμοι
* http://www.greekbooks.gr/BookDetails.aspx?id=190192 Αποτυχημένες Πολιτείες (μετάφραση), Νόαμ Τσόμσκυ
* Center of Defence Information Resources on Failed States
* The "failed State" and international law  - Daniel Thürer, International Review of the Red Cross (December 12, 1999)

Κατηγορία:Διεθνείς σχέσεις
Κατηγορία:Πολιτικοί νεολογισμοί
Παραλία Αρκαδίας

:*Για οικισμούς κ.λπ. με ίδιο όνομα στην Ελλάδα, δείτε: [[Παραλία (αποσαφήνιση)|Παραλία]].*

Με το όνομα **Παραλία** συναντώνται δύο οικισμοί του νομού Αρκαδίας:
*Παραλία Αγίου Ανδρέα Αρκαδίας
*Παραλία Τυρού Αρκαδίας
Παλαιόχωρα Αρκαδίας

Η **Παλαιόχωρα** () είναι οροπέδιο της Δημοτικής Ενότητας Τυρού του Δήμου Νότιας Κυνουρίας σε υψόμετρο 690 μέτρων στους πρόποδες του Πάρνωνα και απέχει 9 χλμ. από τον Τυρό.

Στο μέσο του οροπεδίου βρίσκεται η σπηλαιοκαταβόθρα Δέρσιος γνωστή από την αρχαιότητα. Δυτικά του οροπεδίου βρίσκεται το όρος Οριόντας, με υψόμετρο 1191 μέτρων, στην κορυφή του οποίου είναι τα ερείπια του ομώνυμου κάστρου, γνωστού από τους βυζαντινούς χρόνους. Ο Οριόντας ήταν παλιά ολόκληρος βυζαντινός οικισμός ο οποίος ήταν οχυρωμένος αλλά δεν συνδέθηκε ποτέ με σπουδαία ιστορικά γεγονότα. Ο οικισμός αυτός εγκαταλείφθηκε το 17ο αιώνα, όταν άρχισε να ακμάζει ο γειτονικός Πραστός.

Το οροπέδιο έχει σχήμα λεκάνης και έχει πλημμυρίσει αρκετές φορές σε περιπτώσεις μεγάλης καταιγίδας. όταν η μοναδική διέξοδος των υδάτων η καταβόθρα Δέρσιος φράζει. Τελευταία μεγάλη πλημμύρα του οροπεδίου ήταν το 1907. Βορειοδυτικά βρίσκεται το μοναστήρι του Αγίου Νικολάου Καρυάς.

## Παραπομπές


Κατηγορία:Γεωγραφικοί σχηματισμοί της Αρκαδίας
Κατηγορία:Οροπέδια της Ελλάδας
Βαγγέλης Πουρλιοτόπουλος

Ο ** Βαγγέλης Πουρλιότοπουλος ** (γεν. 1969) είναι παλαίμαχος Έλληνας τερματοφύλακας ποδοσφαίρου, που αγωνίστηκε τις δεκαετίες του ’90 και 2000. Είχε πάνω από 180 συμμετοχές στην Α΄ Εθνική, κυρίως με τον Ιωνικό και τον Πανιώνιο, παρά με τoν ΠΑΟΚ, όπου αγωνίστηκε τα περισσότερα χρόνια της καριέρας του. Ακόμα λιγότερες είχε στον Άρη, με τον οποίο όμως έπαιξε στον τελικό του Κυπέλλου το 2005. 

## Ποδοσφαιριστής

Ο Βαγγέλης Πουρλιότοπουλος γεννήθηκε στη Θεσσαλονίκη στις 13 Απριλίου 1969 και ξεκίνησε την ποδοσφαιρική του καριέρα στον ΑΟ Πανόραμα. Το 1992 ήρθε στον ΠΑΟΚ, στον οποίο αγωνίστηκε ως το 1997, χωρίς να καταφέρει να γίνει βασικός. Στη συνέχεια πήγε για δύο περιόδους στον Ιωνικό, τον οποίο βοήθησε να τερματίσει και τις δύο χρονιές στην 5η θέση και να βγει στο Κύπελλο ΟΥΕΦΑ για πρώτη φορά στην ιστορία του. Οι περίοδοι 1997 ως 1999 ήταν από τις πιο επιτυχημένες στην ιστορία του συλλόγου της Νίκαιας και η συμβολή του Πουρλιοτόπουλου ήταν καθοριστική. 

Στη συνέχεια έπαιξε δυο γεμάτες σεζόν στον Πανιώνιο. Την δεύτερή του χρονιά στον Πανιώνιο πραγματοποίησε πολύ καλές εμφανίσεις γεγονός που του απέφερε το βραβείο του καλύτερου τερματοφύλακα της χρονιάς, στην καθιερωμένη ετήσια βράβευση του ΠΣΑΠ.  Το 2001 επέστρεψε στον ΠΑΟΚ, όμως, ούτε στο δεύτερο πέρασμά του από τον ΠΑΟΚ κατάφερε να καθιερωθεί και δεν αγωνίστηκε στον τελικό του  Κυπέλλου του 2003 που κατέκτησε ο σύλλογος. Έτσι το 2004 αποφάσισε να πάρει μεταγραφή στον άλλο μεγάλο σύλλογο της Θεσσαλονίκης, τον Άρη. Είχε μια γεμάτη χρονιά που άφησε γλυκόπικρη γεύση, αφού ο Άρης υποβιβάστηκε αλλά έφτασε ως τον τελικό του κυπέλλου, όπου αγωνίστηκε και ο Πουρλιοτόπουλος.

Το 2008 ο Πουρλιοτόπουλος ανέλαβε διοικητικό πόστο στην ΠΑΕ ΠΑΟΚ, υπό τη διοίκηση του Θοδωρή Ζαγοράκη.

## Καριέρα

* ** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Διακρίσεις
### Ομαδικές
* Κύπελλο Ελλάδος: 2003.
* Φιναλίστ Κυπέλλου Ελλάδος: 2005

### Ατομικές
* Βραβείο καλύτερου τερματοφύλακα της χρονιάς: 2001

## Παραπομπές


## Εξωτερικοί σύνδεσμοι

*archive.sport.gr Βαγγέλης Πουρλιοτόπουλος

Κατηγορία:Έλληνες ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Άρη Θεσσαλονίκης
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Σομπρίνο δελ Μποτίν (Μαδρίτη)

Το **Σομπρίνο δελ Μποτίν** (*Sobrino del Botίn*) είναι, σύμφωνα με το Βιβλίο Γκίνες, το παλαιότερο εστιατόριο (*Hosterίa*) του κόσμου. Βρίσκεται στην περιοχή Λα Λατίνα της Παλιάς Μαδρίτης, κοντά στην περίφημη Πλάθα Μαγιόρ (*Plaza Mayor*) της ισπανικής πρωτεύουσας, επί της Κάλιε δε λος Κουτσιλλιέρος (*Calle de los Cuchilleros*) αριθ. 17.

## Ιστορία
thumb|Το ''Σομπρίνο δελ Μποτίν'', το παλαιότερο εστιατόριο του κόσμου
Το «Σομπρίνο δελ Μποτίν» ιδρύθηκε από τον Γάλλο Ζαν Μποτέν (*Jean Botin*) και τη γυναίκα του το 1725, με την επωνυμία «*Casa del Botίn*». Πολύ αργότερα και μετά το θάνατο του Ζαν Μποτέν, η ταβέρνα κληρονομήθηκε από κάποιον ανιψιό του (ισπ.: *sobrino* = ανηψιός), ο οποίος και την μετονόμασε σε «*El Sobrino del Botίn*», δηλαδή «*Ο Ανηψιός του Μποτίν*», ονομασία που διατηρείται μέχρι και σήμερα.

Ο αυθεντικός φούρνος με τα ξύλα χρησιμοποιείται και σήμερα ακόμη για την ετοιμασία του παραδοσιακού ψητού χοιρινού γάλακτος (ισπ. *cochinillo asado*, αγγλ. *roast suckling pig*), που τόσο πολύ είχε εκθειάσει ο Έρνεστ Χέμινγουέι.

## Διάσημοι Θαμώνες
thumb|Σομπρίνο δελ Μποτίν: Η παραδοσιακή κουζίνα του
Το «Σομπρίνο δελ Μποτίν» συντηρεί μέχρι και σήμερα τον ιστορικό μύθο του, ως τόπος συνάντησης διανοούμενων της ισπανικής πρωτεύουσας. Αρχηγοί κρατών, συγγραφείς, καλλιτέχνες, ηθοποιοί και διάσημες προσωπικότητες έχουν συνδέσει το όνομά τους με το δημοφιλές αυτό φιλολογικό στέκι της Μαδρίτης, όπως ο Ισπανός συγγραφέας Μπενίτο Πέρεθ Γκαλντός και ο Αμερικανός Έρνεστ Χέμινγουέι.

Τις ζωηρές φιλολογικές συζητήσεις και την καλλιτεχνική ατμόσφαιρα του εστιατορίου «Σομπρίνο δελ Μποτίν» περιγράφει με έντονα χρώματα στο μυθιστόρημά του «Φορτουνάτα και Υακίνθη» (*Fortunata y Jacinta*) ο Πέρεθ Γκαλντός, που δημοσιεύθηκε στα 1886 - 1887. Λέγεται ακόμη ότι ο μεγάλος Ισπανός ζωγράφος Φρανθίσκο Γκόγια (*Goya*), νεαρός και πριν γίνει ακόμη ζωγράφος, εργαζόταν εδώ το 1765. Ο Χέμινγουέι το επισκεπτόταν συχνά στα ταξίδια του στην Ισπανία και απολάμβανε με πάθος την σπεσιαλιτέ του μαγαζιού, το ψητό γουρουνάκι του γάλακτος.

Ανάμεσα σ' άλλους συγγραφείς, που είχαν επισκεφθεί το «Σομπρίνο δελ Μποτίν» κατά τη διάρκεια των ταξιδιών τους στην ισπανική πρωτεύουσα, ήταν ο Τζων Ντος Πάσσος, ο Φράνσις Σκοτ Φιτζέραλντ και ο Γκράχαμ Γκρην.

## Πηγές

* *Sobrino del Botίn (official brochure), "The History of Restaurante Sobrino del Botίn".*
* *"Μαδρίτη", Οι Οδηγοί του Κόσμου, Εκδόσεις ΚΑΘΗΜΕΡΙΝΗ - DORLING KINDERSLEY, Αθήνα, 1999.*

Κατηγορία:Εστιατόριο
Κατηγορία:Μαδρίτη
Ανατολική εταιρική σχέση

thumb|250px|Ανατολική εταιρική σχέση
Η **Ανατολική εταιρική σχέση** είναι μια συμφωνία σύνδεσης που η Ευρωπαϊκή Ένωση έχει συνάψει με την Αρμενία, το Αζερμπαϊτζάν, τη Γεωργία, τη Μολδαβία, την Ουκρανία και τη Λευκορωσία. Η διάσκεψη κορυφής έγινε στις 7 Μαΐου 2009 στην Πράγα.

Σκοπός της συμφωνίας αυτής είναι, σύμφωνα με την ανακοίνωση του αρμόδιου επιτρόπου Λυκ φαν ντεν Μπράντε (Luc Van den Brande), "Η υποστήριξη της σταθερότητας, της ευμάρειας και της αμφίπλευρης ανάπτυξης εμπιστοσύνης, με στόχο τη συμβολή στην εξασφάλιση της εδαφικής ακεραιότητας και εθνικής κυριαρχίας σε όλα τα συμβαλλόμενα κράτη. Επιπλέον, θα υποστηρίζει τις προσπάθειες για ειρηνική επίλυση τοπικών διαμαχών.

## Παραπομπές


## Εξωτερικοί σύνδεσμοι

* Η ανατολική εταιρική σχέση, europa.eu, 3 Δεκεμβρίου 2008.
* Ανατολική εταιρική σχέση, europa.eu, 11 Δεκεμβρίου 2009.

Κατηγορία:Ευρωπαϊκή Ένωση
Κατηγορία:Διεθνείς οργανισμοί με έδρα την Ευρώπη
Δημοτική

Ο όρος **δημοτική** μπορεί να αναφέρεται:
* στην Ελληνική δημοτική γλώσσα 
* στην δημώδη αιγυπτιακή γραφή
Μεσιέ 77

Ο γαλαξίας **Μεσσιέ 77** (*Μ 77*) ή και **Κήτος Α** είναι ενεργός γαλαξίας Σίφερτ τύπου 2 στον αστερισμό Κήτος. Απέχει περίπου 47 εκατομμύρια έτη φωτός. Αποτελεί τον πρότυπο ενεργό γαλαξία. Η διάμετρός του είναι περίπου 170.000 έτη φωτός κάνοντάς τον ένα από τα μεγαλύτερα αντικείμενα του Μεσιέ. Έχει λαμπρό πυρήνα, εμφανείς σπείρες και εκπέμπει υπέρυθρη ακτινοβολία και ακτίνες Χ. Είναι ο μεγαλύτερος μίας ομάδας γαλαξιών που περιλαμβάνει επίσης τον NGC 1055 και τον NGC 1073.

## Ιστορικό
Ο Μ77 ανακαλύφθηκε τις 11 Οκτωβρίου 1780 από τον Πιέρ Μεσαίν και ο Τσάρλς Μεσσιέ τον συμπεριέλαβε στον κατάλογό του ως 77ο αντικείμενο, αλλά λανθασμένα ως νεφελώδες σμήνος αστέρων και όχι ως νεφέλωμα. Ήταν από τους πρώτους γαλαξίες που αναγνωρίστηκαν ως σπειροειδείς από τον Κόμη Ρος το 1850. 

## Εικόνες

Αρχείο:Messier 77 - NGC 1068 - GALEX.png|Ο Μεσιέ στην υπεριώδη ακτινοβολία από το GALEX
Αρχείο:M77HunterWilson.jpg|Ευρέως πεδίου εικόνα του γαλαξία


## Παραπομπές


## Εξωτερικοί σύνδεσμοι

* M77-APOD
* M77-NGC1055-APOD
* VLBA image of the month: radio continuum and water masers of NGC 1068
* Press release about VLTI observations of NGC 1068

Κατηγορία:Σπειροειδείς γαλαξίες
Κατηγορία:Γαλαξίες Σίφερτ
77
1068
Κατηγορία:Κήτος (αστερισμός)
Κατηγορία:Γαλαξίες Arp
10266
01068
Άγιος Χριστόφορος Αρκαδίας

Ο **Άγιος Χριστόφορος** είναι παραθαλάσσιος οικισμός της Δημοτικής Ενότητας Τυρού του Δήμου Νότιας Κυνουρίας στο Νομό Αρκαδίας. Έχει πάρει το όνομα του από τον ομώνυμο ναό (ξωκκλήσι) που υπάρχει εκεί και απέχει 5 χλμ. βόρεια από τον Τυρό. Βρίσκεται πάνω στο δρόμο Τυρού - Αστρούς.

Σύμφωνα με την απογραφή του 2021 απογράφησαν 9 κάτοικοι ενώ στην απογραφή του 2001 είχε 35.

Διαθέτει μεγάλη παραλία η οποία σχηματίζει τον όρμο Ζαρίτσι. Στον οικισμό υπάρχουν κυρίως εξοχικές κατοικίες, ενοικιαζόμενα δωμάτια, ξενοδοχεία, κάμπινγκ και ταβέρνες και περιβάλλεται από ελαιώνες.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κρυονέρι Αρκαδίας

Το **Κρυονέρι** Τυρού είναι οικισμός της Δημοτικής Ενότητας Τυρού του Δήμου Νότιας Κυνουρίας. Απέχει 8 χλμ. από τον Τυρό. 

Έχει πάρει το όνομα του από τις πηγές που διαθέτει στη στεριά αλλά και το γλυκό νερό που αναβλύζει μέσα στη θάλασσα. Από μία πηγή του υδροδοτείται το νησί των Σπετσών μέσω υδροφόρων πλοίων που προσεγγίζουν. Διαθέτει παραλία, με τον οικισμό να αποτελείται κυρίως από εξοχικές κατοικίες και ενοικιαζόμενα δωμάτια.

## Δείτε επίσης
* Αρκαδική Ριβιέρα

## Παραπομπές


Κατηγορία:Δήμος Νότιας Κυνουρίας
Κατηγορία:Χωριά της περιφερειακής ενότητας Αρκαδίας
Ελληνικό Τυρού Αρκαδίας

Το **Ελληνικό** είναι παραθαλάσσιος οικισμός της Δημοτικής Ενότητας Τυρού του Δήμου Νότιας Κυνουρίας. Απέχει 7 χιλιόμετρα βόρεια από τον Τυρό και διαθέτει μεγάλη παραλία. Ο οικισμός έχει κυρίως εξοχικές κατοικίες, ενοικιαζόμενα δωμάτια, ξενοδοχεία, κάμπινγκ και ταβέρνες. Περιβάλλεται από ελαιώνες.

Στον οικισμό βρίσκονται και τα ερείπια πύργου των προϊστορικών χρόνων, δίπλα βρίσκεται το εξωκλήσι της Αγίας Βαρβάρας. Σύμφωνα με την απογραφή του 2021 έχει 34 κατοίκους.

## Παραπομπές


Κατηγορία:Δήμος Νότιας Κυνουρίας
Κατηγορία:Χωριά της περιφερειακής ενότητας Αρκαδίας
Κώστας Βαλλίδης

Ο ** Κώστας Βαλλίδης ** (γεν. 30 Οκτωβρίου 1953) είναι παλαίμαχος Έλληνας ποδοσφαιριστής, που αγωνίστηκε τις δεκαετίες του ’70 και ’80. Είχε πάνω από 130 συμμετοχές στην Α΄ Εθνική, κυρίως με τoν Παναθηναϊκό και τον Πανιώνιο, με τον οποίο κατέκτησε το Κύπελλο Ελλάδος το 1979. Αγωνίστηκε επίσης μια σεζόν στον Ατρόμητο.

## Ποδοσφαιριστής
Ο Κώστας Βαλλίδης γεννήθηκε στις 30 Οκτωβρίου 1953 και ξεκίνησε την ποδοσφαιρική του καριέρα στον Αχαρναϊκό. Το 1974 πήρε μεταγραφή στον Παναθηναϊκό, με τη φανέλα του οποίου την πρώτη κιόλας σεζόν (1974-75) αγωνίστηκε στον τελικό του Κυπέλλου Ελλάδος αν και δεν ήταν βασικός, αφού στον τελικό του 1975 ο Παναθηναϊκός αποφάσισε να χρησιμοποιήσει αναπληρωματικούς παίκτες. Αυτό έγινε ως διαμαρτυρία επειδή ως γήπεδο του τελικού ορίστηκε το Στάδιο Καραϊσκάκη, ενώ αντίπαλος ήταν ο Ολυμπιακός.

Στον Παναθηναϊκό δεν κατάφερε να βρει θέση στη βασική ενδεκάδα και το καλοκαίρι του 1976 δόθηκε δανεικός στον Ατρόμητο Περιστερίου, με τη φανέλα του οποίου αγωνίστηκε την περίοδο 1976-77. Έτσι έχασε την ευκαιρία να πάρει τον τίτλο του πρωταθλητή εκείνης της χρονιάς με τον Παναθηναϊκό, στον οποίο επέστρεψε τη σεζόν 1977-78 χωρίς και πάλι να καταφέρει να παίξει σταθερά στην πρώτη ομάδα, κατέκτησε όμως το Βαλκανικό Κύπελλο του 1977 και συμμετείχε στον τελικό στο νικηφόρο 2-1 επί της Σλάβια Σόφιας.

Το 1978 πήρε μεταγραφή για τον Πανιώνιο. Με την ομάδα της Ν. Σμύρνης αγωνίστηκε με επιτυχία για 3 χρονιές. Αποκορύφωμα ήταν η κατάκτηση του Κυπέλλου Ελλάδος το 1979. Η συμβολή του Βαλλίδη στην πορεία του Πανιωνίου ήταν καθοριστική. Πέτυχε δυο γκολ στο δεύτερο αγώνα της προημιτελικής φάσης, στο θριαμβευτικό 5-1 επί του Άρη, με το οποίο υπερκαλύφθηκε το 2-5 του πρώτου ματς. Άλλο ένα γκολ πέτυχε στον πρώτο ημιτελικό αγώνα στο 2-1 επί του Ολυμπιακού, ενώ ήταν πρωταγωνιστής στον τελικό, στο Στάδιο Καραϊσκάκη, στη νίκη με 3-1 επί της ΑΕΚ. Την επόμενη σεζόν αγωνίστηκε με τον Πανιώνιο στο Κύπελλο Κυπελλούχων, στη μεγαλειώδη πρόκριση επί της Τβέντε με 4-0, 1-3 και στον άτυχο αποκλεισμό από την ΙΦΚ Γκέτεμπορκ (σκορ αγώνων: 1-0, 0-2). Τη σεζόν 1980-81 αγωνίστηκε για τελευταία φορά στην καριέρα του στην Α΄ Εθνική.

Το 1981 πήρε μεταγραφή στην Προοδευτική, με τη φανέλα της οποίας αγωνίστηκε στην Β΄ Εθνική τη σεζόν 1981-82. Το 1982 επέστρεψε στον Αχαρναϊκό, παίρνοντας μεταγραφή και συνέχισε στο πρωτάθλημα της δεύτερης τη τάξει εθνικής κατηγορίας.

**Η καριέρα του αναλυτικά**

* ** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Τίτλοι - Διακρίσεις
* Βαλκανικό Κύπελλο: 1977
* Κύπελλο Ελλάδος: 1979.
* Φιναλίστ Κυπέλλου Ελλάδος: 1975

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Αχαρναϊκού Α.Ο.
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές αδιευκρίνιστης θέσης
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Χάρης Γ. Καβαλλιεράτος

Ο **Χάρης Καβαλλιεράτος** είναι Έλληνας μουσικός και συνθέτης, γεννημένος στην Αθήνα στις 10 Οκτωβρίου του 1955. Παρακολούθησε μαθήματα σχεδίου, ζωγραφικής στο εργαστήριο του Κ. Κορναράκη. Αποφοίτησε από την Ευαγγελική Σχολή Νέας Σμύρνης. Φοίτησε στην Α.Σ.Ο.Ε.Ε. Αυτοδίδακτος μουσικός, έγραψε και παρουσίασε μουσική και τραγούδια με το σύνολο μουσικής «Χάνομαι γιατί Ρεμβάζω».

Στην αρχαϊκή και νεότερη, σύγχρονη ελληνική ποίηση, είναι βασισμένο ένα μεγάλο κομμάτι της μουσικής του αναζήτησης. Έγραψε μουσική για θέατρο, κινηματογράφο, ραδιόφωνο, τηλεόραση, για ομάδες χορού, κουκλοθέατρο, για κινούμενα σχέδια. Συνεργάστηκε με τον Μάνο Χατζιδάκι. Ηχογράφησαν και παρουσίασαν μαζί του σημαντικές πτυχές του έργου τους.

Υπήρξε συνεργάτης της Κρατικής Ραδιοφωνίας το χρονικό διάστημα 1986 - 1996. Στις ραδιοφωνικές του ομιλίες πραγματεύτηκε θέματα ιστοριογραφίας της μουσικής, επικεντρώνοντας σε σπουδές πάνω στις μουσικές καθιερώσεις,
και στην Ιεροπραξία, ως αρχή της μιμήσεως της μουσικής.

Έχει κυκλοφορήσει 12 συλλογές τραγουδιών με το σύνολο μουσικής «Χάνομαι γιατί Ρεμβάζω». Είναι εγκατεστημένος με την οικογένειά του στις υπώρειες του Πανείου Όρους, όπου επιδίδεται σε λεπτές αγροτικές εργασίες.

Κατηγορία:Έλληνες τραγουδοποιοί
Κατηγορία:Έλληνες μουσικοί